വിവാഹാഭ്യര്ത്ഥന നിരസിച്ചതാണ് വൈരാഗ്യത്തിന് കാരണം: സൂര്യഗായത്രിയുടെ മാതാപിതാക്കള് തിരുവനന്തപുരം: നെടുമങ്ങാട് കരിപ്പൂരില് സൂര്യഗായത്രിയെ 20യെ വീട്ടില് കയറി കുത്തിക്കൊലപ്പെടുത്തിയത് മുന്വൈരാഗ്യം കാരണമെന്ന് മാതാപിതാക്കള്. അരുണ് മുന്പ് പെണ്കുട്ടിയോട് വിവാഹാഭ്യര്ത്ഥന നടത്തിയിരുന്നെങ്കിലും ഇത് നിരസിച്ചതാണ് വൈരാഗ്യത്തിന് കാരണമെന്ന് അച്ഛന് ശിവാദാസനും അമ്മ വത്സലയും പറയുന്നു. അരുണ് നാല് മാസം മുന്പാണ് വിവാഹാഭ്യര്ത്ഥന നടത്തിയത്. ഇത് നിരസിച്ചിട്ടും ശല്യം തുടര്ന്നതോടെ പോലീസില് പരാതി നല്കുകയും ചെയ്തിരുന്നു. വീട്ടിലേക്ക് അതിക്രമിച്ച് കയറിയാണ് അരുണ് സൂര്യയെ കത്തി ഉപയോഗിച്ച് ആക്രമിച്ചത്. തല ചുമരില് ഇടിക്കുകയും മര്ദ്ദിക്കുകയും ചെയ്ത ശേഷം കത്തി ഉപയോഗിച്ച് ശരീരമാസകലം കുത്തിപരിക്കേല്പ്പിക്കുകയായിരുന്നു. തലമുതല് പാദം വരെ നിരവധി മുറിവകളുമായി സൂര്യഗായത്രിയെ തിരുവനന്തപുരം മെഡിക്കല് കോളേജില് പ്രവേശിപ്പിച്ചെങ്കിലും ഇന്ന് പുലര്ച്ചെ മരിക്കുകയായിരുന്നു.